***El cartel de los sapos***, poznatija po skraćenom nazivu ***El cartel***, je kolumbijska igrana TV-serija koja se originalno emitirala na programu mreže Caracol od 2008. do 2010. godine.

U Srbiji je prikazivana na TV Košava pod nazivom ***Kartel***.

Sezona 1:
---------

### Sinopsis

Ono što je počelo kao jedna nesvakidašnja avantura koju su desetorica prijatelja, članovi kartela droge, otpočeli misleći da će ih načiniti milionerima, završila se loše po sve. Jer, u takvom poslu na kraju se uvek sve izgubi.

Svet narkotrafikovanja privlači Martina Gonzaleza, petnaestogodišnjeg dečaka, ambicioznog i smelog, člana kolumbijske porodice srednje klase, koji traži od svog druga Pepea Kadene da mu pomogne kako bi ušao u lanac dilera droge.

Ne znajući da je ta odlula početak života koji će promeniti njegovu sudbinu zauvek, Martin zvani "Fresita", počinje da radi u kuhinji jedne laboratorije kokaina, gde ga obučava gazda Oskar Kadena. Uči brzo i počinje sa svojim prvim dilovanjem droge u SAD, u vreme kada se njegov šef udružuje sa braćom Viljegas iz takozvanog Zapadnog Kartela, kako bi se otarasio najvećeg narkotrafikanta svih vremena - Pabla Eskobara.

Neprijatelj broj jedan pada, i nakon njega dolazi Martin koji nije sposoban da stane. Tada nastaje Pacifički Kartel, najopasniji kartel koji je ikada postojao u Kolumbiji, predvođen Oskarom Kadenom. Učenik i učenik sklapaju tako jedan pakt prijateljstva i poslovanja.

Novac dolazi a roba svakodnevno odlazi, dok Martinovo bogatstvo postaje ogromno. Tada se zaljubljuje u Sofiju, učesnicu Nacionalnog takmičenja u lepoti koju osvaja lažima. Međutim, sve se ruši onog trenutka kada Sofija otkriva istinu o poreklu njegovog bogatstva i nalaže mu da se odluči ili za ljubav ili posao.

Za to vreme, Oskar pomaže policiji da zakopaju nekada moći Zapadni Kartel, i to dovodi do dodatnog zagreva neprijateljskih odnosa između dve kriminalne organizacije.
Martin odbija da nastavi sa bitkom i odlučuje da otputuje u Majami sa Sofijom i svojom decom, ni ne sluteći da će do tamo doći upravo ono od čega beži. Ne može pobeći od sveta o kome je sanjao, mora nastaviti sa svojim nelegalnim aktivnostima, i to u vremenu kada posmatra kako njegovi prijatelji, jedan za drugim, padaju pod moćima neprijatelja.

U potrazi za zaštitom Martin je prisiljen na beg u Meksiko. Tamo uspeva svakodnevno doći do informacija o padu svojih ortaka. To, i pokušaj atentata protiv njega, dovešće Martina do situacije preduzimanja ozbiljne odluke.

### Uloge

| Glumac: | Uloga: |
| --- | --- |
| Manolo Kardona | Martin |
| Karen Martinez | Sofija |
| Dijego Kadavid | Pepe |
| Hulijana Galvis | Elijana |
| Robinson Dijaz | Kabo |
| Sandra Rejes | Amparo Kadena |
| Hulijan Arango | Gaudanja |
| Andres Para | Anestezija |
| Santijago Moure | Don Mario |
| Fernando Solorzano | Oskar Kadena |
| Fernando Arevalo | Hulio Truhiljo |
| Huan Pablo Raba | Pirulito |
| Natali Umanja | Huanita |
| Džimi Vaskez | Revolver |
| Natalija Betankurt | Hulijana |
| Luis Velasko | Samuel Morales |
| Džon Gertz | Sem Mativs |
| Armando Gutijerez | David Paz |
| Huan Karlos Arango | Bunjuelo |

Sezona 2:
---------

### Sinopsis

Tamo gde je Martin Gonzalez završio svoju verziju priče o narko-kartelima, Pepe Kardona započinje svoju o onome što se dogodilo tokom naredne četiri godine: kako je zahvaljujući saradnji sa DEA-om uspeo da izađe iz zatvora, bavljenju poslom doušnika Anestesije, begu u Kolumbiju, i novom hapšenju i povratku u zatvor.

Kao i u prvom delu, ova epska priča bavi se opasnim svetom trgovine drogom, kroz iste elemente akcije, intrige, romanse i komedije koji je karakterišu.

Prljavi rat, kriminal, izdaje, smrti, progoni, povratci u život, opasne alijanse, mračni poslovi, porodične priče i nemoguće ljubavi, samo su neki od sastojaka priče "Punoglavca". Ponovo se pokreće radiografija socijalnog problema poput trgovine drogom, posla koji završava obeležavanjem sudbina svih onih koji bivaju zahvaćeni njegovim lancem, kao i njihovih prodica i bliskih prijatelja. Jer, kao što kaže Pepe, "porodica je Ahilova peta svakog narko dilera. Na kraju se uvek pada njenom stranom".

Pepe opisuje poslednje događaje iz života velikih i mitskih dilera narko sveta: El Kaba, Don Marija, Bunjuela, Pirulita, Ampara Kadene, Kaličea, paravojnog advokata Parinete, i mnogih drugih. Ali, takođe i onih koji su se bavili njihovim proganom i odvođenjem pred pravdu, kao majora Modera, policajca zvanog Kasanarko, i grupe agenata DEA-e koja teži raskidanju kolumbijskih i meksičkih kartela droge.

U isto vreme, bivši diler koristi vreme za otkrivanje priča o nekoliko povezanih likova čija dela ne izlaze iz štampe: debelog Džona, naplatnika koji je izgubio 450 000 dolara svojih šefova; Antenasa, pratilaca jedne poznate glumice koja izlazi sa svojim šefom; ili Džohane, devojke koja nesvesno počinje da diluje kokainom u skrivenoj kući na granici Meksika sa Sjedinjenim Američkim Državama.

Uloge
-----

| Glumac: | Uloga: |
| --- | --- |
| Dijego Kadavid | Pepe Kadena |
| Robinson Dijaz | Kabo |
| Patrisija Manterola | Andrea Negrete |
| Karolina Gera | Viki Puerta |
| Džon Aleks Toro | Antenas |
| Luis Fernando Montoja | Primo |
| Alehandro Martines | Major Madero |
| Huan Sebastijan Aragon | Roki |
| Viktor Maljarino | Puma |
| Santijago Moure | Don Mario |
| Andres Para | Anestesija |
| Hulijan Alvares | Poručnik Kalero |
| Mičel Manterola | Lilijan |
| Karlos A. Sančez | Karemotor |
| Luis Eduardo Arango | Džon |
| Dijana Hojos | Suli |
| Anhelika Blandon | Džoana |
| Andrea Noseti | Lina Marija Asevedo |
| Bernardo Garsija | Paharako |
| Tomi Vaskez | Harvej Rasines |
| Paola Dulse | Blanka |
| Kamilo Sanenz | Pirulito |
| Huan Karlos Aranho | Bunjuelo |

Vanjske veze
------------

* () Official website Arhivirano 2009-07-07 na Wayback Machine-u
* () Telemundo *El Cartel* Website Arhivirano 2009-01-16 na Wayback Machine-u